ROMÂNIA

MUNICIPIUL SATU MARE 

CABINET PRIMAR 

SEDIU: P-ŢA 25 OCTOMBRIE, INTRAREA M 

Nr. 48368/20.08.2026

Băbțan Raul Gabriel, viceprimar al Municipiului Satu Mare,


În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect ,, aprobarea recoltării, modului de valorificare și prețului pentru cantitatea de 1540,31 mc, masă lemnoasă provenită din fondul forestier, administrat de Ocolul Silvic Negrești Oaș”, proiect în susținerea căruia formulez prezentul

REFERAT DE APROBARE
Direcția Silvică Satu Mare – Ocolul Silvic Negrești Oaș, în calitate de administrator al fondului forestier proprietate publică al Municipiului Satu Mare, situat pe raza UAT Negrești Oaș și UAT Certeze, a transmis adresa nr. 1702/14.08.2026, înregistrată la Primăria Municipiului Satu Mare cu nr. 47388/17.08.2026, prin care solicită aprobarea recoltării, stabilirea modului de valorificare și a prețului de pornire la licitație pentru masa lemnoasă identificată în următoarele partizi:
· 2600146400070Pr Turisor – 746,87 mc, masă lemnoasă pe picior, cu natura produsului „principale”, specia fag, la preț minim de pornire la licitație electronică de 300 lei/mc fără TVA;
· 2600146400080Pr Boloti – 454,03 mc, masă lemnoasă fasonată la drum auto, sortimentul buștean, specia fag,paltin, molid, la preț minim de pornire la licitație electronică de 400 lei/mc fără TVA;
· 2600146400080Pr Boloti - 309,81 mc și 2500146400970Pr Boloti - 29,60 mc, masă lemnoasă fasonată la D.A.F., pentru valorificare directă către populație compusă din Lemn de foc-fag, molid și paltin, Lemn de foc (crăci)-fag și Lemn plăci-fag;
Având în vedere prevederile:
● art. 4 alin. (1) din Regulamentul de valorificare a masei lemnoase din fondul forestier proprietate publică, aprobat prin H.G. nr. 715/2017, cu modificările și completările ulterioare, potrivit căruia modul de valorificare („pe picior” sau „fasonat”) se stabilește prin hotărâre a consiliului local;
● art. 20 alin. (5) din același regulament, potrivit căruia prețul de pornire la licitație/negociere se aprobă de consiliul local și se exprimă în lei/mc volum brut, fără TVA;
● art. 45 alin. (1^1) potrivit căruia: ,,În situația în care volumul de lemn rotund de lucru prevăzut în actul de punere în valoare, dintr-o anumită specie, cu diametrul la capătul gros mai mare de 24 cm, rezultat din partizi de produse secundare, produse accidentale II și de tăieri în crâng, exploatate cu forțe proprii sau prin prestatori este mai mic de 20 mc, acesta poate fi vândut în mod direct entităților prevăzute la alin. (1), fără a mai fi necesară oferirea la licitație/negociere”;
● art. 45 alin. (1^2) din regulament, care permite vânzarea directă, fără licitație, a lemnului de foc și lemnului rotund/despicat către populație și instituții locale, în condițiile prevăzute de lege;
● art. 45 alin.(12) potrivit căruia: Preţurile de vânzare directă a lemnului fasonat se aprobă, pe baza principiilor economiei de piaţă, de către consiliul local;

● art. 45 alin.(13) potrivit căruia: ,,Cantitatea şi destinaţia lemnului fasonat provenit din fondul forestier proprietate publică a unităţii administrativ-teritoriale, prevăzute la alin.(1), care poate fi vândută direct, se aprobă de consiliul local al acesteia”; 
● art. 1 din HCL nr. 274/30.10.2025, prin care Consiliul Local al Municipiului Satu Mare a aprobat recoltarea partizii 2500146400970Pr Boloti;   

●precum și art. 2 din HCL nr. 300/27.11.2025, prin care Consiliul Local al Municipiului Satu Mare a aprobat volumul total destinat recoltării și valorificării pentru anul 2026, inclusiv prețurile de referință pentru vânzarea directă către populație aprobate prin art.5;
Întreaga cantitate de masă lemnoasă propusă spre recoltare și valorificare se încadrează în volumul anual aprobat și respectă reglementările în vigoare privind modul de valorificare și stabilire a prețurilor.
 Se constată, totodată, că prețurile propuse pentru licitație sunt mai mari decât cele de referință aprobate, acestea fiind stabilite în funcție de specie, sortiment, accesibilitate și natura produsului.


Față de cele prezentate, și având în vedere atribuțiile consiliului local privind administrarea domeniului public, propun adoptarea proiectului de hotărâre în forma prezentată de executiv.

